《游玉泉华严寺》
明代·倪岳

门外寒流浸碧虚，玉泉山上老僧居。芙蓉云琐前朝殿，耶律诗存古洞书。

曲涧正当虹饮处，好山相对雨晴初。笑攀石磴临高顶，浩荡天风袭翠裾。

作者简介：倪岳（1444年—1501年）明代大臣。字舜咨，上元（今江苏南京）人，祖籍浙江钱塘。倪谦之子。好学能文，通晓经世之务。天顺八年（1464年）进士，授编修。成化中，累迁为礼部右侍郎。弘治中，官礼部尚书，历南京吏、兵二部尚书，还为吏部尚书，弘治十四年（1501年）十月，倪岳去世，享年五十八岁。著有《青溪漫稿》。